
1. [bookmark: _Toc188884534]Programmas apraksts
Sabiedrības integrācijas fonda (turpmāk – Fonds) Latvijas valsts budžeta finansētās programmas “Līdzfinansējuma programma” (turpmāk – programma) atklāts pieteikumu konkurss (turpmāk – konkurss) tiek rīkots kopš 2021.gada. Programmas mērķis ir veicināt Latvijas biedrību un nodibinājumu (turpmāk – NVO) līdzdalību ārvalstu fondu[footnoteRef:2] finansētu projektu, kas vērsti uz saliedētas un pilsoniski aktīvas sabiedrības attīstību, īstenošanā. [2:  Eiropas Savienības programmu finanšu instrumenti, Eiropas Ekonomikas zonas finanšu instrumentu vai citi OECD ārvalstu fondi.] 

Līdzfinansējuma programma ir būtisks instruments NVO sektora kapacitātes stiprināšanai un Latvijas organizāciju iesaistei starptautiskos projektos. Daudzu ārvalstu fondu programmās finansējums tiek izmaksāts pēc izdevumu veikšanas, un avansa maksājumi nav pieejami, kas var radīt ievērojamu finanšu slogu organizācijām, kurām bieži nav pietiekamu uzkrājumu vai citu finanšu resursu projektu priekšfinansēšanai.
Līdzfinansējuma programma palīdz pārvarēt šo šķērsli, nodrošinot organizācijām iespēju uzsākt un īstenot projektus, kas veicina saliedētu, demokrātisku un pilsoniski aktīvu sabiedrību. Tādējādi tiek sekmēta ne tikai ārvalstu finansējuma piesaiste Latvijai, bet arī NVO līdzdalība starptautiskā sadarbībā, pieredzes apmaiņā un sabiedrības attīstībai nozīmīgu iniciatīvu īstenošanā.
Programmas ietvaros 2025.gadā finansējums tika piešķirts līdzfinansējuma nodrošināšanai NVO, kuras īsteno ārvalstu fondu finansētus projektus vai iesaistās tajos partnera statusā. Lai kvalificētos atbalstam, līdzfinansējuma pieteikuma iesniedzējam jābūt noslēgtam līgumam par ārvalstu fondu finansēta projekta īstenošanu uz  līdzfinansējuma pieteikuma iesniegšanas brīdi.
2025.gada programmas izmaksu attiecināmības periods bija no 01.01.2025. līdz 31.12.2025. Konkursā līdzfinansējums tika piešķirts NVO projektiem, kuri atbilst programmas mērķim un tiek īstenoti vismaz vienā no šādām jomām: 
1. interešu pārstāvība;
2. pilsoniskā līdzdalība un demokrātija;
3. cilvēktiesības, t.sk. bērnu tiesību aizsardzība;
4. dažādības un iekļaušanas veicināšana;
5. izglītība;
6. sociālā iekļaušana;
7. vardarbības mazināšana;
8. jaunatne;
9. kultūra;
10. migrācijas jautājumi;
11. NVO savstarpējā sadarbība Eiropas Savienības un pasaules līmenī;
12. piederība Eiropas Savienībai;
13. kritiskās domāšanas un pilsoniskās apziņas attīstība;
14. sabiedrības noturība pret dezinformāciju.

Kopš 2022.gada Līdzfinansējuma programmai pieejamais finansējums bijis nemainīgs un tas ir 98 700 EUR. Vienam līdzfinansējuma pieteikumam 2025.gadā pieejamais programmas finansējuma bija:
	Atbalsta veids
	Minimālais slieksnis, EUR
	Maksimālais slieksnis,
EUR
	Kopējais programmas finansējums atbalsta veidam, EUR

	Makro-līmenī
	15 001
	30 000
	30 000

	Mikro-līmenī
	2 000
	15 000
	68 700



Konkursa nolikums paredz, ka programmas līdzfinansējuma apjoms nedrīkst pārsniegt līdzfinansējuma saņēmējam projektā nepieciešamo līdzfinansējuma apmēru, kas norādīts līgumā par ārvalstu fondu finansēta projekta īstenošanu ar vadošo finansētāju atbilstoši tā nosacījumiem. Jebkurā gadījumā programmas līdzfinansējuma apjoms nedrīkst pārsniegt 50% no līdzfinansējuma saņēmēja kopējām attiecināmajām izmaksām projektā.

Pieteikumus finansējuma saņemšanai programmas ietvaros varēja iesniegt Latvijas Republikā reģistrētas NVO, kas dibinātas un darbojas saskaņā ar Biedrību un nodibinājumu likumu un atbilst visiem minētajiem nosacījumiem:
1) NVO darbojas ne tikai savās interesēs vai savu biedru komerciālajās, profesionālajās vai politiskajās interesēs, tās mērķis ir darboties plašākas sabiedrības labā, risinot jautājumus, kas saistīti ar atsevišķu iedzīvotāju grupu vai visas sabiedrības labklājību;
2) NVO ir neatkarīga no publiskās pārvaldes, politiskām partijām, reliģiskām organizācijām, komerciālām organizācijām un to ietekmes (tai skaitā, biedru vidū un pārvaldes institūcijās pēc īpatsvara vai darbības ietekmes uzskaitītās organizācijas vai to oficiālie pārstāvji ir mazākumā);
3) NVO nav darba devēju organizācija vai to apvienība, arodbiedrība vai to apvienība, reliģiskā organizācija vai tās iestāde, politiskā partija un to apvienība, dzīvokļu apsaimniekošanas biedrība vai biedrība, kuru, ieskaitot to valdi vai personas, kurām atsevišķi vai visām kopā ir ietekme organizācijā (paraksttiesības vai/un lēmuma pieņemšanas tiesības), darbība rada apdraudējumu valsts drošībai, tai skaitā, valsts informatīvās telpas drošībai, sabiedriskajai kārtībai un sabiedrības veselībai, veido un/vai izplata naida runu, dezinformāciju un tml. 
2. [bookmark: _Toc188884535]Konkursa apraksts un iesniegto līdzfinansējuma pieteikumu analīze
Līdzfinansējuma programmas pieteikumu konkursa atlase var tikt īstenota vairākās kārtās,  ja pirmajā  kārtā atbalstīti līdzfinansējuma pieteikumi par mazāku kopsummu nekā konkursā pieejamais finansējums 98 700,00 EUR. Šādā gadījumā atlase tiek organizēta atkārtoti, izsludinot nākamo kārtu kā atsevišķu atklātu konkursu Mērķa finansējuma izlietojuma pārvaldības platformā (turpmāk – MAP) ne retāk kā vienu reizi ceturksnī.
2025.gadā programmas konkurss notika trīs kārtās – Fonda sekretariāts 2025.gada 7.februārī izsludināja atklātu pieteikumu konkursu Latvijas valsts budžeta finansētās programmas “Līdzfinansējuma programma” ietvaros pirmo kārtu ar pieteikšanās termiņu 2025.gada 7.marts. Noteiktajā termiņā tika saņemti 7 līdzfinansējuma projektu pieteikumi par kopējo pieprasīto programmas finansējumu 102 601,00 EUR apmērā. No tiem tika apstiprināti 6 līdzfinansējuma pieteikumi par pieprasīto finansējumu 72 601,00 apmērā. 
Konkursa otrā kārta tika izsludināta 2025.gada 4.aprīlī un noteiktajā pieteikumu iesniegšanas termiņā – 2025.gada 7.maijs – MAP tika saņemts viens pieteikums. Ņemot vērā, ka konkursa otrajā kārtā tika apstiprināts tikai viens pieteikums par pieprasīto finansējumu 8 157,60 EUR apmērā, bija iespējams izsludināt konkursa trešo kārtu.
Konkursa trešā kārta tika izsludināta 2025.gada 1.jūlijā un noteiktajā pieteikumu iesniegšanas termiņā – 2025.gada 1.septembris – MAP tika saņemti trīs pieteikumi par kopējo pieprasīto programmas finansējumu 35 550,79 EUR apmērā. Atbilstoši konkursa nolikumam, pieteikumi tika rindoti to iesniegšanas secībā un komisija ierosināja apstiprināšanai Fonda padomei trīs līdzfinansējuma pieteikumus par kopējo pieprasīto finansējumu 18 128,40 EUR apmērā – divus pieteikumus pilnā finansējuma apmērā un trešo pieteikumu nepilnā.
Līdz ar to 2025.gada programmas ietvaros tika īstenotas trīs konkursa kārtas un kopā noslēgti desmit līdzfinansējuma līgumi par kopējo summu 98 699,93 EUR.
Izvērtējuma 1.attēlā redzams 2025.gada konkursā iesniegto līdzfinansējuma pieteikumu dalījums pa atbalstītajām īstenošanas jomām (salīdzinājumā ar 2022., 2023. un 2024.gada konkursiem). Viens līdzfinansējuma pieteikums varēja atbilst vairākām jomām. Analizējot šo statistiku, jāņem vērā, ka 2024. un 2025.gadā tika iesniegti mazāk pieteikumu, t.i. iesniegti attiecīgi 9 un 11 līdzfinansējuma pieteikumi katrā gadā, bet 2022.gadā bija iesniegti 13 pieteikumi. Skaitliski 2022.gadā katrā no atbalstītajām jomām varēja tikt īstenoti vairāki projekti. 
Secināms, ka 2025.gadā visvairāk iesniegto līdzfinansējuma projektu tika iesniegti pilsoniskās līdzdalības un demokrātijas jomā (7), dažādības un iekļaušanas veicināšanas jomā (6) un izglītības jomā (6). Savukārt pieci pieteikumi tika iesniegti sociālās iekļaušanas jomā un kategorijā NVO savstarpējā sadarbība Eiropas Savienības un pasaules līmenī.
2022.gada konkursa nolikumā vides aizsardzības un lauku attīstības jomas tika izslēgtas, balstoties uz 2021.gada Līdzfinansējuma programmas izvērtējuma secinājumiem, ka nepieciešams izvērtēt programmā atbalstāmās darbības jomas, ņemot vērā Sabiedrības integrācijas fonda mērķi veicināt sabiedrības saliedētību. 2023.gadā atbalstīto jomu saraksts tika paplašināts ar 2 jomām: 1) kritiskās domāšanas un pilsoniskās apziņas attīstība; 2) sabiedrības noturība pret dezinformāciju.
Kopumā pēdējo četru gadu laikā nav izveidojusies situācija, ka kādā no atbalstītajām īstenošanas jomām būtu izteikti vairāk īstenoto projektu. Tas nozīmē, ka visas konkursā atbalstāmo īstenošanas jomu sarakstā iekļautās jomas ir vienlīdz svarīgas. Projekti ir daudzpusīgi un tematiski spēj aptvert vairākas jomas. Līdz ar to secināms, ka konkursā saturiski nav nepieciešamas izmaiņas atbalstāmo jomu sarakstā, taču nepieciešams turpināt sekot aktualitātēm valsts un starptautiskajā līmenī, izvērtējot iespēju aptvert papildu jomas.

1.attēls. 2025.gadā konkursā iesniegto līdzfinansējuma pieteikumu skaits pa atbalsta jomām (salīdzinājumā ar 2022., 2023. un 2024.gadu):

*2022.gada konkursa nolikumā cilvēktiesību joma tika apvienota ar bērnu tiesību aizsardzību;
**2024.gadā precizēts jomas nosaukums no sākotnējā nosaukuma "sociālā palīdzība". 
[bookmark: _Hlk99453562]

Programmas ietvaros 2025.gadā finansējums tika piešķirts līdzfinansējuma nodrošināšanai NVO, kuras īsteno ārvalstu fondu finansētus projektus vai iesaistās tajos partnera statusā. Pēdējo trīs gadu laikā novērojama tendence, ka lielākoties līdzfinansējuma programmā tiek atbalstīti pieteicēji, kas ir projektos partnera statusā. 2025.gadā 8 no 10 līdzfinansējuma saņēmējiem (jeb 80%) bija partnera statusā. 2024.gadā tie bija 4 no 9 līdzfinansējuma saņēmējiem (jeb 55,56%) un arī 2023.gadā proporcionāli lielākā daļa projektos bijuši partnera statusā, t.i. 78% (jeb 7 no 9 līdzfinansējuma saņēmējiem). Salīdzinājumam – 2021.gadā no 20 iesniegtajiem līdzfinansējuma pieteikumiem 13 iesniedzēji (65%) bija partnera statusā. 
2025.gada programmas finansējums tika piešķirts NVO ārvalstu fondu finansētiem projektiem, kuri uzsākti līdz 2025.gadam vai tika uzsākti 2025.gadā. Pagājušā gada programmas ietvaros 4 no 10 līdzfinansējuma projektiem arī tika uzsākti 2025.gadā, taču pārējie projekti turpinājās no iepriekšējiem gadiem. 2024.gadā tas bija tikai 1 no 9 līdzfinansētajiem projektiem; 2023.gadā 2 no 9 līdzfinansētajiem projektiem īstenošana tika uzsākta 2023.gadā. 2022.gadā proporcionāli gandrīz puse projektu bija uzsākti līdzfinansēšanas gadā. Periodu dažādība visticamāk saistīta ar Eiropas Savienības plānošanas perioda beigām, kur ilgtermiņa projektiem īstenošanas periods tuvojās noslēgumam un jauni projekti vēl netika uzsākti. 
Līdzfinansējums programmas ietvaros 2025.gadā bija nepieciešams projektiem ar dažāda ilguma īstenošanas periodu. 2025.gadā vidējais projektu īstenošanas ilgums līdzfinansētajiem projektiem bija 39,8 mēneši. 2024.gadā tie bija 35,7 mēneši, taču 2023.gadā vidējais projektu īstenošanas ilgums projektiem, par kuriem tika pieprasīts programmas līdzfinansējums, bija 39 mēneši. Secināms, ka līdzfinansējums projektiem ir nepieciešams neatkarīgi no projekta īstenošanas ilguma un tas, vai projekts tiek uzsākts līdzfinansējuma programmas attiecīgajā gadā vai tiek turpināts jau no iepriekšējiem gadiem. 
2025.gadā noslēdzās tikai 1 no 10 līdzfinansējuma projektiem un pārējie projekti tiek turpināti ilgākā laika periodā. 2024.gadā noslēdzās 2 no 9 līdzfinansējuma projektiem. Līdzīgi tas bija arī 2023.gadā, kad noslēdzās 2 no 9 līdzfinansētajiem projektiem, bet 7 līdzfinansētie projekti vēl turpinājās nākošajos gados. Ņemot vērā, ka vairāki projekti turpināsies vēl līdz pat 2027. un 2028.gadam, šiem projektiem iespējams būs nepieciešams programmas līdzfinansējums arī turpmākajos īstenošanas periodos.
Pirmo reizi programmā 2023.gadā vienam līdzfinansējuma saņēmējam bija iespēja pretendēt uz līdzfinansējumu makro-līmenī (līdz 30 000 EUR) vai arī mikro-līmenī (līdz 15 000 EUR). Šīs izmaiņas programmā sekmīgi tikai ieviestas, ļaujot NVO izvēlēties nepieciešamā līdzfinansējuma apmēru. Iepriekšējos gados bija novērots, ka ir projekti, kuriem nepieciešamā līdzfinansējuma apmērs projektā pārsniedz programmas iespējas. Vienlaikus ir arī projekti, kuros tas nepieciešams krietni mazākā apmērā. Šādā veidā programmas atbalstam varēja pieteikties NVO, kas īsteno dažāda finansējuma apmēra projektus. 2025.gadā šī prakse tika turpināta un projekta pieteikumus varēja iesniegt gan mikro, gan makro-līmenī.
Kopš 2023.gada konkurss tiek organizēts kārtās, kur nākošās kārtas tiek sludinātas, ja programmā ir pietiekams finansējums. Gan 2023.gadā, gan 2024.gadā programmas finansējums 98 700 EUR apmērā tika rezervēts līdzfinansējuma pieteikumiem, kas iesniegti pirmajā kārtā un līdz ar to nākošās kārtas netika sludinātas. 2025.gadā, savukārt, programmas finansējumu neizdevās apgūt pirmajā konkursa kārtā un kopā tika izsludinātas trīs konkursa kārtas.
Kopš 2024.gada viena NVO var iesniegt vienu līdzfinansējuma pieteikumu katrā konkursa kārtā – tādējādi līdzfinansējumu bija iespējams saņemt plašākam NVO lokam.  Programmas īstenošanas periodā no 2021.gada līdz 2023.gadam viena NVO varēja iesniegt vairākus līdzfinansējuma pieteikumus katrā konkursā, nepārsniedzot maksimāli pieejamo programmas finansējumu. 2023.gada konkursā lielākā daļa NVO iesniedza 1 pieteikumu, t.i. 7 NVO iesniedza katra 1 pieteikumu un tikai viens nodibinājums iesniedza 2 pieteikumus. Savukārt 2025.gadā visas 11 NVO, kas pretendēja uz līdzfinansējumu, iesniedza katrā konkursa kārtā tikai 1 pieteikumu. 
2025.gadā pārliecinoši no trīs konkursa kārtās saņemtajiem 11 līdzfinansējuma pieteikumiem, 10 pieteikumi tika iesniegti mikro-līmenī. No tiem tikai vienam bija nepieciešams maksimāli pieejamais programmas finansējums, t.i. 15 000 EUR apmērā, savukārt pusei no šiem 10 pieteicējiem bija nepieciešams finansējums zem 10 000 EUR sliekšņa. 2024.gadā lielākā daļa mikro-līmenī iesniegto līdzfinansējuma pieteikumu bija nepieciešams gandrīz maksimāli pieejamais programmas finansējums un 5 no 9 līdzfinansējuma pieteikumiem bija iesniegti 15 000 EUR apmērā. 2023.gadā mikro-līmenī vienam līdzfinansējuma saņēmējam maksimāli arī bija pieejami 15 000 EUR, kur 2022.gadā, nedalot līmeņos, vienam līdzfinansējuma saņēmējam maksimāli pieejamais programmas finansējums bija 10 00 EUR. 

2.attēls. 2025.gadā konkursā iesniegto līdzfinansējuma pieteikumu skaits pēc pieprasītā programmas finansējuma apmēra (salīdzinājumā ar 2023. un 2024.gadu):


Izvērtējuma 2.attēlā redzams, ka kopš 2023.gada, kad pirmo reizi tika izšķirts mikro un makro līmeņa pieejamais finansējums programmā, katru gadu pārliecinoši vairāk pieteikumu tiek iesniegti mikro-līmenī un makro-līmenī šo trīs gadu periodā iesniegts tikai pa vienam līdzfinansējuma pieteikumam. Līdz ar to secināms, ka konkursā pieejamais programmas finansējuma apmērs vienam līdzfinansējuma saņēmējam esošā kopējā programmas finansējuma ietvarā ir optimāls un apmierina līdzfinansējuma pieprasījuma vajadzību. Pie lielāka kopējā programmas pieejamā finansējuma šie maksimālie griesti būtu pārskatāmi, bet šobrīd izmaiņas nav nepieciešamas.
Kopējās projektu izmaksas 2025.gadā 10 apstiprinātajiem līdzfinansējuma pieteikumiem ir 41 660 186,91 EUR (no tiem 15 789 151,57 EUR sastāda piesaistāmā līdzfinansējuma summa). Tas ir līdz šim lielākais piesaistītais ārvalstu finansējums Līdzfinansējuma programmas ietvaros, taču jāuzsver, ka šis finansējums plānots vairāku gadu periodā atkarībā no projekta īstenošanas ilguma – konkrēti 2025.gada projekta kopējās izmaksas sastāda 762 399,98 EUR. Salīdzinot, 2024.gadā 9 līdzfinansējumu pieteikumu kopējās izmaksas bija 38 831 215,27 EUR, savukārt 2023.gadā 9 līdzfinansēto projektu kopējās izmaksas bija 35 995 871,75 EUR.
Pieprasītais līdzfinansējuma apmērs 2025.gadam vidēji sastāda 23,58% no kopējām projekta izmaksām līdzfinansējuma pieteicējam 2025.gadā, kas ir līdz šim augstākais procentuālais apmērs gada ietvaros. 2024.gadā tie bija 10% no līdzfinansējuma pieteikuma iesniedzēja kopējām izmaksām, 2023.gadā - 5,93% no līdzfinansējuma pieteikuma iesniedzēja kopējām projekta izmaksām, bet 2022.gadā - 10,61% no līdzfinansējuma pieteikuma iesniedzēja kopējām projekta izmaksām. Secināms, ka, pieaugot kopējām projekta izmaksām visa projekta periodā, pieaug arī nepieciešamā līdzfinansējuma apjoms gada ietvaros. 
Ja līdz 2022.gadam finansējuma avotu loks bija dažādojies, un NVO finansējumu saņēma tai skaitā arī no starptautisku organizāciju pārstāvniecībām Latvijā vai ārvalstu vēstniecībām Latvijā, tad kopš 2023.gada turpinās tendence, ka lielākajam projektu skaitam ārvalstu fondu finansētājs ir bijusi Eiropas Savienība, Eiropas Komisija vai tās izpildaģentūras, ģenerāldirektorāti. Šiem projektiem gan finansējums, gan arī īstenošanas laiks ir bijis salīdzinoši lielāks un ilgāks. Pārējiem 2025.gada iesniegtajiem projektiem vadošie finansētāji ir tādas organizācijas kā Eiropas Klimata iniciatīva (EUKI) – Vācijas Federālās vides, klimata rīcības, dabas aizsardzības un kodoldrošības ministrijas (BMUKN) finansēšanas un sadarbības programma –, kā arī Dienvidrietumu Somijas reģionālā padome un tās pārraudzītā Interreg Centrālās Baltijas programma.















3.attēls. 2025.gada konkursā iesniegto līdzfinansējuma pieteikumu skaits pēc finansējuma avota (salīdzinājumā ar 2023. un 2024. gadu):


Vadošais partneris ir organizācija, kas ir iesniegusi projektu ārvalstu fondu finansējuma avota izsludinātajā konkursā. 2025.gadā 2 no 10 apstiprinātajiem līdzfinansējuma pieteicējiem paši bija vadošie partneri projektos, savukārt 8 bija partnera statusā. No šiem 8 projektiem 3 vadošie partneri bija Latvijā reģistrēta NVO vai cita iestāde Latvijā un 5 bija ārzemju vadošie partneri (Ungārija, Somija, Igaunija, Nīderlande), tātad kopā 5 no 10 projektiem jeb 50% projektos vadošais partneris bija organizācija no Latvijas. Izvērtējuma 4.attēlā iespējams iepazīties ar vadošo partneru valstu pārstāvniecību.
Salīdzinot, 2024.gadā 7 no 9 projektiem jeb 77,8%, kam iesniegti līdzfinansējuma pieteikumi, vadošais partneris bija Latvijā reģistrēta NVO vai cita iestāde Latvijā (2023.gadā 4 no 9 projektiem jeb 44,44%, bet 2022.gadā 7 no 13 projektiem jeb 53,85%). 
4.attēls. 2025.gada līdzfinansējuma projektu vadošo partneru valstu pārstāvniecība:

3. [bookmark: _Toc188884536]Pieteikumu vērtēšana un projektu uzraudzība
Konkursa līdzfinansējuma pieteikumus saskaņā ar konkursa nolikumu vērtēja līdzfinansējuma pieteikumu vērtēšanas komisija, kuras sastāvā bija pa vienam pārstāvim no Kultūras ministrijas, Tieslietu ministrijas, Labklājības ministrijas un divi Fonda pārstāvji. Ņemot vērā, ka Līdzfinansējuma programmā tiek iesniegti pieteikumi par projektiem, kuru kvalitātes un satura vērtējums jau ir veikts no vadošā finansētāja puses, tad līdzfinansējuma pieteikumi Fondā tiek vērtēti tikai pēc administratīvajiem un atbilstības vērtēšanas kritērijiem. Atbilstības kritēriji paredzēja:
1) novērtēt līdzfinansējuma pieprasījuma pamatotību programmā noteiktajām atbalstāmajām darbības jomām un pieteikuma atbilstību programmas mērķim;
2) pārliecināties, vai projekta pieteicējs ir Latvijas Republikā reģistrēta biedrība vai nodibinājums, kas dibināts un darbojas saskaņā ar Biedrību un nodibinājumu likumu;
3) pārbaudīt, vai uz finansējumu nepretendē šādas organizācijas:
· darba devēju organizācijas un to apvienības;
· arodbiedrības un to apvienības;
· reliģiskās organizācijas un to iestādes;
· politiskās partijas un to apvienības;
· dzīvokļu apsaimniekošanas biedrības;
· kuru, ieskaitot to valdi vai personas, kurām atsevišķi vai visām kopā ir ietekme organizācijā (paraksttiesības vai/un lēmuma pieņemšanas tiesības), darbība rada apdraudējumu valsts drošībai, tai skaitā, valsts informatīvās telpas drošībai, sabiedriskajai kārtībai un sabiedrības veselībai, veido un/vai izplata naida runu, dezinformāciju un tml.
4) pārliecināties, vai projektā nav paredzētas aktivitātes, kas ir saimnieciskas un tās ir vērstas uz programmas mērķa sasniegšanu, un tiks sniegtas mērķa grupai bez maksas, un projekti, kuru ietvaros, sniedzot finansējumu, tas līdzfinansējuma saņēmējam netiks kvalificēts kā komercdarbības atbalsts;
5) pārliecināties, vai pieprasītais līdzfinansējuma apjoms atbilst konkursa nolikumā noteiktajiem ierobežojumiem, tostarp līdzfinansējuma apjoms nedrīkst pārsniegt līdzfinansējuma saņēmējam projektā nepieciešamo līdzfinansējuma apmēru, kas norādīts līgumā par ārvalstu fondu finansēta projekta īstenošanu ar vadošo finansētāju atbilstoši tā nosacījumiem. Jebkurā gadījumā programmas līdzfinansējuma apjoms nedrīkst pārsniegt 50% no līdzfinansējuma saņēmēja kopējām attiecināmajām izmaksām projektā;
6) pārliecināties, vai projekts atbilst konkursa nolikuma nosacījumiem par projekta pamatbudžeta finansējuma avotiem.

2025.gadā 2 no 10 līdzfinansējuma pieteikumiem tika apstiprināti ar nosacījumiem (salīdzinājumam 2024.gadā 3 no 9 līdzfinansējuma pieteikumiem tika apstiprināti ar nosacījumiem, bet 2022.gadā 5 no 9 pieteikumiem tika apstiprināti ar nosacījumiem). Nosacījumu izvirzīšanas iemesli katrā gadījumā bija dažādi, tomēr kopumā tendence līdzfinansējumu pieteikumu skaitam, kas apstiprināti ar nosacījumiem, ir samazināties.
Abi līdzfinansējuma pieteikumu iesniedzēji nosacījumus izpildīja. Kopā 2025.gadā tika noslēgti 10 līdzfinansēšanas līgumi par kopējo summu 98 699,93 EUR. Pēc līdzfinansēšanas līgumu noslēgšanas līdzfinansējuma saņēmējiem tika izmaksāts 100% avanss.
	
	Skaits
	EUR

	Iesniegtie pieteikumi:
	11
	130 636,32

	Apstiprinātie pieteikumi:
	10
	98 887,00

	Noslēgtie līdzfinansēšanas līgumi:
	10
	98 699,93

	Programmas finansējuma atlikums:
(pēc līgumu noslēgšanas)
	
	0,07


Uzraudzības posmā 2025.gadā nevienā no noslēgtajiem līdzfinansēšanas līgumiem nebija nepieciešams veikt līguma grozījumus,  kas ir ievērojams samazinājums salīdzinājumā ar 2021.gadu, kad veikti 11 līdzfinansēšanas līgumu grozījumi (2024.gadā tika veikti vieni, 2023.gadā trīs, bet 2022.gadā tika veikti divi projekta līdzfinansēšanas līguma grozījumi). 2021.gadā galvenie iemesli līdzfinansēšanas līguma grozījumiem un nepieciešamajām izmaiņām: izmaksu pieaugums apakšpozīcijā vairāk kā 150 EUR vai 20% no līdzfinansējuma pieteikuma budžeta apakšpozīcijas, citu izmaksu iekļaušana līdzfinansēšanas līguma budžetā. 2022.gadā līdzfinansēšanas līgumā veiktas izmaiņas, ka grozījumi veicami, ja pieaugums konstatēts budžeta pozīcijā, nevis apakšpozīcijā, savukārt 2025.gadā līdzfinansēšanas līgumā veiktas vēl vienas izmaiņas, kas noteica, ka grozījumi nav nepieciešami, ja tiek veiktas tādas izmaiņas, kas nemaina līdzfinansējuma pieteikumu pēc būtības, piemēram, līdzfinansējuma pieteikuma budžetā mainās iekļauto izmaksu apmērs, nemainot piešķirtā programmas finansējuma apmēru, vai tiek iekļautas citas apstiprinātā projekta budžetā plānotas un izmaksu attiecināmības nosacījumiem atbilstošas 2025.gadā Līdzfinansējuma saņēmējam radušās izmaksas līdzfinansētā Projekta ietvaros, ar nosacījumu, ka izmaiņas tiek rakstiski saskaņotas ar Programmas vadītāju un Līdzfinansējuma saņēmējs sniedz apliecinājumu, ka izmaksas ir plānotas apstiprinātā projekta budžetā un/vai, ja attiecināms, ir saskaņotas izmaiņas ar vadošo finansētāju. Tas rezultējās līguma grozījumu skaita samazinājumā līdz minimumam.
5.attēls. Projektu faktiskās izmaksu pozīcijas no 2023. līdz 2025.gadam (% no kopējām programmas līdzfinansētajām izmaksām konkrētajā gadā):

Pēdējos divos gados novērojama tendence, ka lielākā daļa – vidēji 65,6% no programmas finansējuma tika izlietota personāla atalgojuma izmaksām (5.attēls), savukārt 22,22% tika novirzīti ārpakalpojumiem. Lielākoties līdzfinansētas tādas ar aktivitāšu īstenošanu saistītas izmaksas kā telpu un tehniskā nodrošinājuma noma, ēdināšanas, mārketings un komunikācijas pakalpojumi, kā arī drukas un tulkošanas izmaksas. Tāpat nereti tiek segtas izmaksas dažādu semināru un apmācību ekspertu atalgojuma segšanai. Vienlaikus pēdējos trīs gados novērojams, ka pakāpeniski samazinās ceļa un uzturēšanās izdevumu segšana līdzfinansējuma pieteikumu budžetos.
Salīdzinājumā ar 2023.gadu, visvairāk tika līdzfinansētas citas ar aktivitāšu īstenošanu saistītas izmaksas un personāla izmaksu proporcija samazinājās līdz 24,42% no visām attiecīgā gada faktiskajām līdzfinansētajām izmaksām. 
[bookmark: _Hlk127866778]Līdzfinansējuma saņēmējiem laika periodā no 2021.gada līdz 2025.gadam veikts 100% programmas finansējuma avansa maksājums, tādējādi atbalstot programmas mērķi nodrošināt projektu līdzfinansējumu. Tas ir veicinājis NVO dalību ārvalstu fondu finansētos projektos, tādējādi atbalstot NVO kapacitātes celšanu un ārvalstu finansējuma piesaisti. Ar tādu pašu mērķi programmas izmaksu attiecināmības periods noteikts visa gada garumā. Pēc noslēguma pārskatu apstiprināšanas secināms, ka programmas līdzfinansējuma izlietojuma plānošana atkarīga no projekta vajadzībām, projekta īstenošanas stadijas, kā arī no līdzfinansējuma saņemšanas perioda. Ja 2021. un 2022.gadā tika novērots, ka lielā daļā gadījumu izmaksas jau ir radušās pirms programmas līdzfinansējums ir saņemts (2022.gadā vidēji 45% līdzfinansēto izmaksu tika segtas no NVO finanšu līdzekļiem), tad pēdējos trīs gados tas ir mainījies, un izmaksas lielākoties tika segtas no projekta līdzfinansēšanai piesaistītā konta. Tas iespējams tāpēc, ka lielākā daļa līdzfinansējuma pieteikumi tika iesniegti un apstiprināti gada pirmajā pusē, savukārt līdzfinansētās izmaksas radās pēc tam. Vienlaikus secināms, ka arī tie projekti, kas apstiprināti gada otrajā pusē, sniedz būtisku atbalstu līdzfinansējuma pieteicējiem, jo projekta aktivitātes norit visu cauru gadu.
 Lai gan programmas avansa maksājums veikts 100% apmērā, projekta līdzfinansēšanas līgums nosaka, ka Fonda veiktais maksājums projekta līdzfinansēšanai piešķirtajā kontā ir uzskatāms par Latvijas valsts īpašumā esošiem naudas līdzekļiem līdz brīdim, kad Fonds ir apstiprinājis to izlietojumu, atzīstot tos par attiecināmām izmaksām. 2025.gadā neattiecināmi izdevumi netika konstatēti.
[bookmark: _Hlk127868460]Laika periodā no 2021.gada līdz 2025.gadam Līdzfinansējuma programmas finansējums tika piešķirts aktivitātēm, kas īstenotas konkrētā laika periodā, un līdzfinansēšanas periods bija neliela daļa no kopējā projekta īstenošanas perioda. Saskaņā ar konkursa nolikumu un līdzfinansēšanas līgumu programmas mērķis bija piešķirt projekta īstenošanai līdzfinansējumu un izvērtēt programmas līdzfinansējuma izlietojumu. Līdz ar to projekta mērķi, sasniegtā mērķauditorija un kvantitatīvie rezultāti netika izvērtēti, ņemot vērā dažādo projektu īstenošanas periodu. Vienlaikus saskaņā ar projekta līdzfinansēšanas līgumu līdzfinansējuma saņēmējam 2021. un 2022.gadā bija jāiesniedz Fondā pārskats, kas sastāvēja arī no saturiskās atskaites, sniedzot informāciju par Projekta norisi un sasniegtajiem rezultātiem, tai skaitā no programmas līdzfinansējuma finansētajām aktivitātēm un to faktiskajām izmaksām. Kopš 2023.gada projekta līdzfinansēšanas līgumā ir veiktas izmaiņas, atvieglojot pārskatu iesniegšanu – līdzfinansējuma saņēmējam MAP jāiesniedz finanšu atskaite par pārskata periodā izlietoto finansējumu, taču satura atskaitē jāsniedz informācija tikai par līdzfinansējuma aktivitāšu publicitāti atbilstoši līgumā noteiktajam.
4. [bookmark: _Toc188884537]Anketas “Par Līdzfinansējuma programmas 2025.gada konkursa un projektu īstenošanas pieredzi” rezultātu apkopojums
 2025.gada līdzfinansējuma pieteikumu iesniedzējiem un līdzfinansējuma saņēmējiem Fonds 2026. gada 16. februārī, pēc visu projektu noslēguma pārskatu apstiprināšanas,  nosūtīja aptaujas anketu. Tā tika nosūtīta 26 respondentiem. Līdz 2026.gada 20.februārim saņemtas 8 atbildes (jeb 30,7% no visiem respondentiem). 
Anketēšanas mērķis bija saņemt atgriezenisko saiti par Līdzfinansējuma programmas konkursa un projektu īstenošanas posmu, lai uzlabotu konkursa nolikumu, pieteikuma veidlapas, kā arī lai uzlabotu projektu īstenošanas, pārskatu sagatavošanas un citus pieteikumu iesniedzēju un īstenotāju atbalsta pasākumus. Tā kā saņemto atbilžu skaits nav liels, tad nav iespējams izdarīt vispārīgus secinājumus par nepieciešamajiem uzlabojumiem konkursa vai projektu īstenošanas posmā. 
No saņemtajām atbildēm konstatēts, ka atskaišu sagatavošanas process MAP bijis saprotams – 100% aptaujāto atbildēja, ka gan saturiskās, gan finanšu atskaites aizpildīšana problēmas nesagādāja. Attiecībā uz konsultāciju un papildus skaidrojošas informācijas pieejamību SIF ietvaros, 88% respondentu atbildēja, ka viņus pilnībā apmierināja projekta īstenošanas laikā sniegtā skaidrojošā informācija un 13% min, ka konsultācijas projekta īstenošanas laikā nebija nepieciešamas (6.attēls).
6.attēls. Atbilžu apkopojums no klientu anketas “Par Līdzfinansējuma programmas 2025.gada konkursa un projektu īstenošanas pieredzi” 12.jautājuma “Kā vērtējat konsultāciju un papildus skaidrojošas informācijas pieejamību SIF ietvaros?”:
[image: ]

Pēc 2024.gada izvērtējuma sagatavošanas Fonds ņēma vērā ieteikumu no projektu īstenotājiem par Līdzfinansējuma programmas konkursa izsludināšanu pēc iespējas ātrāk, lai risinātu problēmu ar iepriekšējo konkursa kalendāru, jo tas neatbilda ārvalstu finansējuma kalendāram, proti, atbilde par rezultātiem jūnijā pieteicējiem bija par vēlu. Līdzfinansējuma programmas projektu aktivitātes parasti ilgst vairākus gadus, tāpēc būtiski, ka jau gada sākumā zināms, vai ir atbalsts no valsts budžeta, un ja nē, tad jāmeklē alternatīvi risinājumi. Pretējā gadījumā daudzām organizācijām var rasties nespēja noslēgt finansēšanas līgumus. Līdz ar to 2025.gadā programmas konkurss tika izsludināts jau februāra sākumā (uzreiz pēc tam, kad Fonda padome februāra sēdē apstiprināja konkursa dokumentāciju), salīdzinot ar 2024.gadu, kad konkurss tika izsludināts aprīlī. 
Otrkārt, tika ņemts vērā secinājums par to, ka, plānojot līdzfinansēšanas līgumam iesniedzamo pārskatu skaitu, nepieciešams izslēgt starpposma pārskata iesniegšanu. Tika veikta programmas riska analīze un secināts, ka neattiecināmo izmaksu riski programmā ir mazi (4 gadu laikā nav bijušas), jo līdzfinansējums nepieciešams pieredzējušu organizāciju īstenotiem starptautiskiem projektiem. Turklāt kopš 2023.gada līdzfinansējuma saņēmēji var izvēlēties, kur atvērt kontu līdzfinansējuma saņemšanai - Valsts kasē vai komercbankā. Līdz ar to jau no 2025.gada līdzfinansējuma projektu īstenotājiem nav nepieciešams iesniegt starpposma atskaites, kas būtiski atvieglo pieteicēju birokrātisko slogu.
Turpmākai konkursa attīstībai un procesu uzlabošanai, ir apsverami sekojoši ierosinājumi:
1) Ņemot vērā, ka iepriekšējos gados programmā pieejamais finansējums tika rezervēts pilnā apmērā jau pirmajā konkursa kārtā, Fonda komunikācijā par konkursa norisi uzsvērt, ka liela pieprasījuma gadījumā visticamāk konkursa nākošās kārtas netiks plānotas;
2) Fonda komunikācijā par MAP izmantošanu atskaišu sagatavošanai, uzsvērt, ka MAP pieejamā funkcionalitāte dokumentu pievienošanai finanšu atskaites katrai rindai nav izmantojama konkrētā konkursa ietvaros, jo saskaņā ar līdzfinansēšanas līgumu finanšu atskaitei pievienojams tikai projekta konta izraksts. MAP var iesniegt finanšu atskaiti bez pievienotiem dokumentiem. Dokumentu pievienošanas funkcionalitāte MAP ir izveidota, lai nodrošinātu nosacījumu izpildi citās programmās, kur dokumentāciju joprojām ir nepieciešams pievienot;
3) Fonda komunikācijā ar līdzfinansējuma saņēmējiem pie līgumu slēgšanas posma uzsvērt līguma publicitātes prasības, kas jāievēro visu projekta īstenošanas termiņu, lai pieteicēji jau laicīgi var veikt nepieciešamās darbības, izvietojot informāciju par projektu interneta vidē un sociālajos medijos. 

5. [bookmark: _Toc188884538]Programmas finanšu rezultāti
2025.gadā projektu attiecināmās izmaksas sasniegušas 97,4% no noslēgto līdzfinansēšanas līgumu kopsummas. Neattiecināmas izmaksas 2025.gadā netika konstatētas, taču četros projektos bija neizlietotais finansējums par kopējo summu 2 518,27 EUR, kas sastāda 2,5% no noslēgto līgumu kopsummas.  Zemāk tabulā skatāms kopsavilkums par programmas finansējuma izlietojumu.
	
	Skaits
	EUR / %

	Noslēgtie līgumi
	10
	98 699,93

	Projektos apstiprinātas izmaksas
	10
	96 181,66

	%
	-
	97,4%

	Projektos neattiecināmas izmaksas
	-
	-

	%
	-
	-

	Projektos neizlietots finansējums
	4
	2 518,27

	%
	-
	2,5%


Tālāk izvērtējuma 1.pielikumā sniegta detalizēta informācija par programmas finansējuma izlietojumu 2025.gadā līdzfinansēšanas pieteikumu līmenī.
6. [bookmark: _Toc188884539]Kopsavilkums un secinājumi
2025.gadā lielākā daļa finansējuma saņēmēju spēja apgūt Programmas finansējumu gandrīz pilnā apmērā, kas norāda, ka līdzfinansējuma saņēmēji veiksmīgi plāno finansējuma izlietojumu, kā arī Programmas nosacījumi ir pietiekami elastīgi un atbilst līdzfinansējuma pieteicēju vajadzībām. 
Ņemot vērā līdzfinansēto projektu rezultātus un aptaujas atbildes, secināms, ka Programma tiek īstenota veiksmīgi, tā ir nepieciešama un būtu jāplāno arī nākotnē. Nākamā perioda konkursa organizēšanā tiek ņemti vērā atgriezeniskās saites aptaujā sniegtie ieteikumi (sk. izvērtējuma 4.sadaļu).



Līdzfinansējuma saņēmēji atzīst, ka Līdzfinansējuma programma ir būtisks instruments NVO sektora kapacitātes stiprināšanai un Latvijas organizāciju iesaistei starptautiskos projektos. Daudzu ārvalstu fondu programmās finansējums tiek izmaksāts pēc izdevumu veikšanas, un avansa maksājumi nav pieejami. Atsevišķos gadījumos projektam ir jāveic priekšfinansēšana pat 12 mēnešus uz priekšu līdz kārtējās atmaksas saņemšanai. Tas rada ievērojamu finanšu slogu organizācijām, īpaši mazākām NVO, kurām bieži nav pietiekamu uzkrājumu vai citu finanšu resursu projektu priekšfinansēšanai. Šāds atbalsts arī ļauj pieteicējiem fokusēties uz projekta aktivitāšu kvalitāti, neradot nepieciešamību resursus pārvirzīt citviet.
Līdzfinansējuma programma palīdz pārvarēt šo šķērsli, nodrošinot organizācijām iespēju uzsākt un īstenot projektus, kas veicina saliedētu, demokrātisku un pilsoniski aktīvu sabiedrību. Tādējādi tiek sekmēta ne tikai ārvalstu finansējuma piesaiste Latvijai, bet arī NVO līdzdalība starptautiskā sadarbībā, pieredzes apmaiņā un sabiedrības attīstībai nozīmīgu iniciatīvu īstenošanā.


Dažas no Līdzfinansējuma programmas finansējuma saņēmēju 2025.gadā īstenotajām aktivitātēm projektu ietvaros:

· Konference “Medijpratības diena Latgalē” un klātienes darbnīcas Liepājā un Kuldīgā, kurās būtiski tika veicināta sabiedrības izpratne par medijpratību, kritisko domāšanu un informācijas drošību, vienlaikus uzsverot kultūras, mediju un izglītības institūciju nozīmīgo lomu vietējo kopienu noturības un uzticēšanās stiprināšanā, īpaši reģionālajā un pierobežas kontekstā;
· Izstrādāts TOY4Participation instrumentu komplekts jēgpilnai bērnu līdzdalībai, ko veido 3 materiālu kopums: “TOY Līdzdalībai rokasgrāmata: kā veicināt bērnu līdzdalību un demokrātiju formālās un neformālās agrīnās bērnības vidē” un tās divi pielikumi “TOY Līdzdalībai rokasgrāmata: pedagoģiskās un aktivitāšu kartes jēgpilnai līdzdalībai” un "”TOY Līdzdalībai rokasgrāmata: gadījumu izpēte”;
· Izstrādāta un Latvijas situācijai adaptēta pedagogu profesionālās pilnveides programma “Pieejas un instrumenti līdzdalības veicināšanai pirmsskolas un sākumskolas vecuma bērniem”;
· Projekta ietvaros 2025. gadā tika noorganizēti četri publiskie pasākumi – izstādes par Auces upi atklāšana un trīs ainavu tūres, kā arī veikta izstādes uzstādīšana un pārvietošana. Ainavu tūrēs jeb izzinošos pārgājienos dabā dalībnieki tiek iepazīstināti ar konkrēto ūdensobjektu, tā ūdens kvalitātes problēmām un risināšanas iespējām, sasaistot to ar labas ūdens kvalitātes nodrošināšanas izaicinājumiem visā valstī un ikviena ikdienas paradumu maiņu videi labvēlīgā virzienā. Galvenā mērķauditorija – vietējā sabiedrība projektā izvēlēto ūdensobjektu apkārtnē, kā arī plašāka sabiedrība;
· Īstenotas ToT (Training of Trainers) apmācības Taškentā 9.–11.04.2025, kas vērstas uz vietējo PSO (pilsoniskās sabiedrības organizācijas) un sieviešu konsultatīvo grupu (WAG) kapacitātes celšanu (apmācībās piedalījās 30 dalībnieki); sagatavota un pilnveidota praktiska metodiskā pieeja un brošūras saturs “Droša un brīva dzīve”, balstoties vajadzību izvērtējumā un fokusgrupas secinājumos;
· Īstenoti 5 izglītojoši semināri meža īpašniekiem, meža darbu veicējiem, ar meža nozari saistīto izglītības iestāžu audzēkņiem, meža īpašnieku konsultantiem zināšanu pilnveidošanai par meža bioloģisko daudzveidību un dabai draudzīgu saimniekošanu mežā. Izglītības pasākumi tika īstenoti 5 meža apsaimniekošanas demonstrējumu teritorijās, kuras kalpo kā izglītības, pieredžu apmaiņas, komunikāciju platforma meža īpašnieku zināšanu pilnveidošanai meža atbildīgā apsaimniekošanā, sabalansējot dabas aizsardzības, koksnes ieguves un sociālās intereses;
· Ne-konference Rīgā, kas notika festivāla “Homo Novus” ietvaros, pulcēja starptautiskos partnerus, māksliniekus, zinātniekus un vides aktīvistus no vairākām Eiropas valstīm. Četru dienu laikā dalībnieki iepazinās ar Latvijā radītiem mākslas un pētniecības darbiem, devās ekspedīcijās uz Ķemeru nacionālo parku un Ummja ezeru, piedalījās kūdrāju taisnīguma darbnīcās un diskusijās par ekoloģisko domāšanu kultūrā. Notikumu papildināja īpaši izveidotais Klimata koris, kas vairākās Rīgas vietās aktualizēja mežu un mitrāju saglabāšanas jautājumus. Ne-konference tika novērtēta kā nozīmīga zināšanu un pieredzes apmaiņas platforma, kas veicināja starptautisko sadarbību un jaunu partnerību veidošanos.

1.pielikums 
2025.gadā līdzfinansēto projektu saraksts un programmas finansējuma izlietojums

	Nr. p.k.
	Pieteikuma numurs
	Pieteikuma iesniedzējs
	Pieteikuma nosaukums
	Plānotais programmas finansējums, EUR
	Faktiskais programmas finansējums, EUR
	Neattieci nāmas izmaksa, EUR
	Neizlietotais finansējum, EUR
	Neapguves un/vai neattiecināmu izmaksu iemesls

	1
	2025.LV/NVO_LIDZFIN/001
	Biedrība “Zaļā brīvība”
	“Klimata taisnīguma monitorings: ceļā uz klimatneitrālām ēkām un transportu”
	8 850,64  
	8 849,46
	n/a
	1,18
	Netika izmantots viss plānotais finansējums

	2
	2025.LV/NVO_LIDZFIN/003
	Biedrība “Radošās Idejas”
	Sociālā uzņēmējdarbība iespēju radīšanai jauniešiem Somijā un Latvijā
	9 024,01  
	9 024,01  
	n/a
	n/a
	n/a

	3
	2025.LV/NVO_LIDZFIN/004
	Nodibinājums “Latvijas Dabas fonds”
	Latvijas upju baseinu apsaimniekošanas plānu ieviešana laba virszemes ūdens stāvokļa sasniegšanai (LIFE GOODWATER IP)
	14 584,80  
	14 581,77
	n/a
	3,03
	n/a

	4
	2025.LV/NVO_LIDZFIN/005
	Nodibinājums “Pasaules dabas fonds”
	Sabiedrības iesaiste LIFE Natura2000 aizsargājamo teritoriju pārvaldības un apsaimniekošanas optimizācijā
	13 220,55  
	11 181,66
	n/a
	2 038,89
	Netika izmantots viss plānotais finansējums

	5
	2025.LV/NVO_LIDZFIN/006
	Biedrība “Centrs MARTA”
	Drošība un brīvība meitenēm un sievietēm Uzbekistānā: Latvijas pilsoniskās sabiedrības iesaistīšanās dzimumu vardarbības novēršanā
	11 734,00  
	11 734,00  
	n/a
	n/a
	n/a

	6
	2025.LV/NVO_LIDZFIN/007
	Biedrība “LATVIJAS JAUNĀ TEĀTRA INSTITŪTS”
	The Big Green
	15 000,00  
	15 000,00  
	n/a
	n/a
	n/a

	7
	2025.LV/NVO_LIDZFIN/2/001

	Biedrība “Lab Futura”
	Sniegt iespējas migrantu jauniešiem, attīstot uzņēmējdarbības domāšanu
	8 157,60
	8 157,60
	n/a
	n/a
	n/a

	8
	2025.LV/NVO_LIDZFIN/3/001
	Biedrība “Baltijas Mediju izcilības centrs”
	Medijpratības vēstneši: bibliotēkas, muzeji un mākslas institūcijas informācijas drošības stiprināšanai
	10 940,00  
	10 940,00  
	n/a
	n/a
	n/a

	9
	2025.LV/NVO_LIDZFIN/3/002
	Biedrība “IZGLĪTĪBAS INICIATĪVU CENTRS”
	TOY līdzdalībai - mazu bērnu līdzdalības prasmju stiprināšana
	2 322,93  
	2 322,93  
	n/a
	n/a
	n/a

	10
	2025.LV/NVO_LIDZFIN/3/003
	Biedrība “Latvijas Autisma apvienība”
	Radošā Eiropa – Kultūra (Creative Europe – Culture), Eiropas sadarbības projekti (CREA-CULT-2024-COOP-1)
	4 865,40  
	4 390,23
	n/a
	475,17
	Netika izmantots viss plānotais finansējums

	Kopā, EUR:
	98 699,93
	96 181,66
	n/a
	2 518,27
	



2022.gads	interešu pārstāvība	pilsoniskā līdzdalība un demokrātija	cilvēktiesības, t.sk. bērnu tiesību aizsardzība*	dažādības un iekļaušanas veicināšana	izglītība	sociālā iekļaušana**	vardarbības mazināšana	jaunatne	kultūra	migrācijas jautājumi	NVO savstarpējā sadarbība Eiropas Savienības un pasaules līmenī	piederība Eiropas Savienībai	kritiskās domāšanas un pilsoniskās apziņas attīstība	sabiedrības noturība pret dezinformāciju	4	5	2	3	4	1	2	3	2	2	2	4	0	0	2023.gads	interešu pārstāvība	pilsoniskā līdzdalība un demokrātija	cilvēktiesības, t.sk. bērnu tiesību aizsardzība*	dažādības un iekļaušanas veicināšana	izglītība	sociālā iekļaušana**	vardarbības mazināšana	jaunatne	kultūra	migrācijas jautājumi	NVO savstarpējā sadarbība Eiropas Savienības un pasaules līmenī	piederība Eiropas Savienībai	kritiskās domāšanas un pilsoniskās apziņas attīstība	sabiedrības noturība pret dezinformāciju	4	4	0	4	5	1	0	2	3	2	4	5	4	1	2024.gads	interešu pārstāvība	pilsoniskā līdzdalība un demokrātija	cilvēktiesības, t.sk. bērnu tiesību aizsardzība*	dažādības un iekļaušanas veicināšana	izglītība	sociālā iekļaušana**	vardarbības mazināšana	jaunatne	kultūra	migrācijas jautājumi	NVO savstarpējā sadarbība Eiropas Savienības un pasaules līmenī	piederība Eiropas Savienībai	kritiskās domāšanas un pilsoniskās apziņas attīstība	sabiedrības noturība pret dezinformāciju	1	4	0	3	5	2	0	4	2	0	4	4	3	2	2025.gads	interešu pārstāvība	pilsoniskā līdzdalība un demokrātija	cilvēktiesības, t.sk. bērnu tiesību aizsardzība*	dažādības un iekļaušanas veicināšana	izglītība	sociālā iekļaušana**	vardarbības mazināšana	jaunatne	kultūra	migrācijas jautājumi	NVO savstarpējā sadarbība Eiropas Savienības un pasaules līmenī	piederība Eiropas Savienībai	kritiskās domāšanas un pilsoniskās apziņas attīstība	sabiedrības noturība pret dezinformāciju	2	7	3	6	6	5	1	3	2	1	5	4	4	2	



2023.gads	Līdz 5000 EUR	Līdz 10 000 EUR	Līdz 15 000 EUR	Līdz 20 000 EUR	Līdz 25 000 EUR	Līdz 30 000 EUR	1	4	3	0	0	1	2024.gads	Līdz 5000 EUR	Līdz 10 000 EUR	Līdz 15 000 EUR	Līdz 20 000 EUR	Līdz 25 000 EUR	Līdz 30 000 EUR	1	2	5	1	0	0	2025.gads	Līdz 5000 EUR	Līdz 10 000 EUR	Līdz 15 000 EUR	Līdz 20 000 EUR	Līdz 25 000 EUR	Līdz 30 000 EUR	1	4	5	0	0	1	




2023.gads	Interreg Centrālās Baltijas programma (Dienvidrietumu Somijas reģionālā padome)	Eiropas Savienība (atbalsts pilsoniskajai sabiedrībai)	Eiropas Savienība (programma “Radošā Eiropa”)	Eiropas Parlaments	Eiropas Reģionālās attīstības fonds	Patvēruma, migrācijas un integrācijas fonds	Eiropas Veselības un digitālā izpildaģentūra	Eiropas Komisija, Eiropas Klimata, infrastruktūras un vides izpildaģentūra 	Eiropas Komisija, Izglītības un kultūras izpildaģentūra	Eiropas Komisija, Eiropas Digitālo mediju observatorija (EDMO) 	Eiropas Komisija	Vācijas Federālās vides, klimata rīcības, dabas aizsardzības un kodoldrošības ministrijas (BMUKN) finansēšanas un sadarbības programma	2	1	1	1	1	3	2024.gads	Interreg Centrālās Baltijas programma (Dienvidrietumu Somijas reģionālā padome)	Eiropas Savienība (atbalsts pilsoniskajai sabiedrībai)	Eiropas Savienība (programma “Radošā Eiropa”)	Eiropas Parlaments	Eiropas Reģionālās attīstības fonds	Patvēruma, migrācijas un integrācijas fonds	Eiropas Veselības un digitālā izpildaģentūra	Eiropas Komisija, Eiropas Klimata, infrastruktūras un vides izpildaģentūra 	Eiropas Komisija, Izglītības un kultūras izpildaģentūra	Eiropas Komisija, Eiropas Digitālo mediju observatorija (EDMO) 	Eiropas Komisija	Vācijas Federālās vides, klimata rīcības, dabas aizsardzības un kodoldrošības ministrijas (BMUKN) finansēšanas un sadarbības programma	2	2	1	1	2	1	2025.gads	Interreg Centrālās Baltijas programma (Dienvidrietumu Somijas reģionālā padome)	Eiropas Savienība (atbalsts pilsoniskajai sabiedrībai)	Eiropas Savienība (programma “Radošā Eiropa”)	Eiropas Parlaments	Eiropas Reģionālās attīstības fonds	Patvēruma, migrācijas un integrācijas fonds	Eiropas Veselības un digitālā izpildaģentūra	Eiropas Komisija, Eiropas Klimata, infrastruktūras un vides izpildaģentūra 	Eiropas Komisija, Izglītības un kultūras izpildaģentūra	Eiropas Komisija, Eiropas Digitālo mediju observatorija (EDMO) 	Eiropas Komisija	Vācijas Federālās vides, klimata rīcības, dabas aizsardzības un kodoldrošības ministrijas (BMUKN) finansēšanas un sadarbības programma	2	1	2	2	1	1	1	



Sales	
Latvija	Somija	Igaunija	Ungārija	Nīderlande	5	1	1	2	1	
2023.gads	Personāla atalgojums	Ārpakalpojumi	Ceļa un uzturēšanas izdevumi	Citas ar projekta aktivitāšu ieviešanu saistītas izmaksas	0.2442	0.2074	0.53720000000000001	1.12E-2	2024.gads	Personāla atalgojums	Ārpakalpojumi	Ceļa un uzturēšanas izdevumi	Citas ar projekta aktivitāšu ieviešanu saistītas izmaksas	0.61299999999999999	8.8000000000000005E-3	0.35139999999999999	2.6800000000000001E-2	2025.gads	Personāla atalgojums	Ārpakalpojumi	Ceļa un uzturēšanas izdevumi	Citas ar projekta aktivitāšu ieviešanu saistītas izmaksas	0.65600000000000003	0.22220000000000001	8.9800000000000005E-2	3.2000000000000001E-2	

Sabiedribas integracijas fonds

12. Ka vertgjat konsultaciju un papildus skaidrojosas informacijas pieejamibu SIF ietvaros?

Pilniba apmierina projekta fsteno3anas laika sniegta
skaidrojosa informacija

Skaidrojumu sanému, bet nedaudz pietrika

